Biverhedo apygarda

Biverhedo apygarda () – pagal plotą didžiausia Montanos apygarda, esanti pietvakarinėje valstijos dalyje. 2020 m. JAV gyventojų surašymo duomenimis, joje gyveno 9 371 žmonės.Beaverhead County, Montana. data.census.gov. Nuoroda tikrinta 2025-07-16. Būstinė įsikūrusi Dilone. Didelė apygardos ribų dalis yra kontinentinėje Amerikos vandenskyroje. Teka Big Holas. Auginami galvijai, ruošiamas šienas.

 Istorija 
Apygarda įkurta 1865 m. vasario 2 d. Pavadinta pagal bebro galvą (angl. beaver's head) primenantį uolienų darinį. Pradžioje tai buvo viena mažiausių valstijos apygardų. Anuomet apygardos administracinis centras buvo Banakas; 1863 m. jame įsteigtas paštas. 1881 m. būstinė perkelta į Diloną. 1911 m. dalis apygardos atiteko Madisono apygardai.Beaverhead . www.ereferencedesk.com. Nuoroda tikrinta 2025-07-16.

 Gyventojai 
2020 m. duomenimis, apygardoje gyveno 88,89 % baltųjų, 4,12 % mišrios rasės, 1,28 % indėnų, 0,43 % kitų rasių, 0,39 % azijiečių, 0,26 % afroamerikiečių, 0,03 % Ramiojo vandenyno salų ir 4,6 % lotynoamerikiečių kilmės gyventojų.

 Šaltiniai 

Kategorija:Montanos apygardos